English: Llywydd, today sees the publication of the 2018 PISA results, and for the first time ever, Wales is in the international mainstream, and that is thanks to the efforts of our teachers and our students. I want to let every teacher, every student, every parent, and every employer know that we have caught up. We have improved in all areas and we've got more top performers than ever before. Today's news is positive for all of those invested in the success of our young people and our education system. Positive, yes, but it's not perfect. Three years ago, I made it very clear that we were not where we wanted to be and that PISA is an important signal to employers, investors and parents. I took the advice of the OECD on our reforms. They told us to stay the course, to be brave, and that what we were doing were the right things. I listened to that advice. Subsequently, we went on to deliver the biggest ever investment in our teachers, the biggest ever professional learning programme, and we have continued with reforming our curriculum. Now, for the first time ever, we are performing at the OECD average in all three domains: in reading, in science, and in mathematics. For the first time ever, our scores are up in all areas tested and among a very small set of countries across the world that have done this in the 2018 results. We've also reached our best ever raw score for reading and for maths. So, yes, we have caught up with the pack. We've spent far too long lagging behind countries such as the Netherlands or Switzerland, or Scotland and Northern Ireland for that matter, and we've now joined them in that OECD mainstream. And, crucially for me, we've done it at the same time as closing the attainment gap. But let me be absolutely clear: this is not the time to take our foot off the accelerator. At a very bare minimum, we need to keep pace. I want to see us keep up this momentum and keep moving forward. So, let me now turn to particular issues and developments. The PISA sample in each country reflects each national system. So, of course, for us, that is a mix of Welsh-medium, English-medium and bilingual schools within a non-selective public service education. The sample in other systems is very different, reflecting selective and non-state schools, such as across the border. But that's not the Welsh way. We - I - will continue to back our system, setting high expectations for all, no matter what your background is; working together to raise standards for all and ensuring that we partner equity with excellence. Therefore, we will continue to work with the OECD and systems beyond Wales and beyond the United Kingdom. After all, 79 countries participated in PISA, and we are benchmarking ourselves against all of them. The OECD findings provide us with a rich set of information and some very interesting narratives. A common concern across all participating countries is the gap in performance for reading between boys and girls. Girls outperform boys in every single country, and in Wales, that is the same story. Funding for education matters, but the OECD says it's more about how you spend it. Estonia spends 30 per cent lower than the average, but the OECD pinpoint them as a top-performing country. And they can show what a small, smart nation can achieve, so let's not put any limits on our ambitions for Wales. I know that teachers across Wales share those ambitions. I want today's results to give each and every teacher a spring in their step. Improvement, we have shown, is possible. We are heading in the right direction, but, again, let me be clear: there is much more that needs to be done. Our national mission has charted the right course and we can, and must, keep on improving. For example, Presiding Officer, take my challenge from three years ago to improve our proportion of top-performing learners in PISA from the woefully low levels that we saw in 2015. In reading, we now have 7 per cent of high performers, as opposed to 3 per cent in the last round, and we have increased the proportion in the other two domains. A similar gain for maths, and a bit less for science. It is a significant step forward, but we have to do more. Unlike the overall scores, we have not yet reached the OECD average for these groups of learners. But, I believe that our first proper action plan for more able and talented pupils, expanding our Seren programme to pupils from year 8 upwards and setting high expectations for all are making a difference and will continue to make a difference. Working with leading businesses in Wales, as well as our colleges and universities, we are setting a high bar. And it means that our students are making a huge impression when they spend time at universities such as Oxbridge, Yale, Harvard and Massachusetts Institute of Technology. Now, one of my priorities as Minister has always been to view our reforms through that international lens. And, as I said, that's why we will keep working with the OECD as we push forward with our reform programme. Last time, their key messages to me were that we should 'continue efforts to reform the curriculum and raise the standards of teaching'. Well, the revised curriculum framework will be published in January. It will be backed with direct support, resources and advice for schools and teachers. We will continue to invest in the pupil development grant and additional learning needs reform, giving those learners the extra backing that they need to succeed in our system. And we will continue to reverse the years of neglected leadership as a prime driver of our reform programme, and we will continue to prioritise giving teachers the tools that they need to be the best they can be. In conclusion, Llywydd, in our national mission action plan, I set out three objectives: to raise standards; to tackle the attainment gap; and ensure a system that is a source of national pride and enjoys public confidence. Today's results show success against each of those objectives. Scores up in every domain; a reduction in the gap between our most disadvantaged learners and their peers; Wales in the international mainstream for the first time during the PISA era; record scores in maths and reading; and the only UK nation to improve in each domain. Once again, I'd like to take this opportunity to thank our teachers and students. These results are a testament to their hard work and their commitment, and they are just beginning to show what Wales is capable of.
Welsh: Llywydd, mae canlyniadau 2018 PISA yn cael eu cyhoeddi heddiw, ac am y tro cyntaf erioed, mae Cymru yn y brif ffrwd ryngwladol, ac i ymdrechion ein hathrawon ni a'n myfyrwyr ni y mae'r diolch am hynny. Rwy'n awyddus i roi gwybod i bob athro, pob myfyriwr, pob rhiant, a phob cyflogwr ein bod ni wedi dal i fyny. Rydym wedi gwella ym mhob maes ac mae gennym fwy o berfformwyr uchel nag erioed o'r blaen. Mae newyddion heddiw yn gadarnhaol i bob un o'r rheini sydd wedi buddsoddi yn llwyddiant ein pobl ifanc a'n system addysg ni. Ydy, mae'n gadarnhaol, ond nid yw'n berffaith. Dair blynedd yn ôl, roeddwn wedi egluro'n groyw nad oeddem mewn sefyllfa foddhaol a bod PISA yn ddangosydd pwysig i gyflogwyr, buddsoddwyr a rhieni. Fe gymerais i gyngor y Sefydliad ar gyfer Cydweithrediad a Datblygiad Economaidd, OECD, ynglŷn â'n diwygiadau ni. Fe ddywedon nhw wrthym am ddyfalbarhau, a bod yn ddewr, a bod yr hyn yr oeddem ni'n ei wneud yn gywir. Fe wrandewais i ar y cyngor hwnnw. Yn dilyn hynny, aethom ymlaen i gyflawni'r buddsoddiad mwyaf erioed yn ein hathrawon, y rhaglen dysgu proffesiynol fwyaf erioed, ac rydym wedi parhau i ddiwygio ein cwricwlwm. Nawr, am y tro cyntaf erioed, rydym yn perfformio ar gyfartaledd yr OECD ym mhob un o'r tri maes: sef darllen, gwyddoniaeth, a mathemateg. Am y tro cyntaf erioed, mae ein sgoriau ni wedi codi ym mhob maes a gafodd ei brofi ac ymhlith criw dethol iawn o wledydd ledled y byd sydd wedi gwneud hyn yng nghanlyniadau 2018. Rydym hefyd wedi cyrraedd ein sgôr grai orau erioed ar gyfer darllen ac ar gyfer mathemateg. Felly, ydym, rydym wedi dal i fyny â'r rhelyw. Rydym wedi treulio llawer gormod o amser yn llusgo y tu ôl i wledydd fel yr Iseldiroedd neu'r Swistir, neu'r Alban a Gogledd Iwerddon o ran hynny, ac rydym bellach wedi ymuno â nhw ym mhrif ffrwd yr OECD. Ac, yn hollbwysig yn fy marn i, rydym wedi gwneud hynny ar yr un pryd â chau'r bwlch cyrhaeddiad. Ond gadewch imi fod yn gwbl glir: nid dyma'r amser i godi ein troed ni oddi ar y sbardun. Fel isafswm lleiaf, mae angen inni fynd yr un mor gyflym. Rwyf eisiau ein gweld ni'n cynnal y momentwm hwn ac yn parhau i symud ymlaen. Felly, gadewch i mi droi nawr at faterion a datblygiadau penodol. Mae'r sampl PISA ym mhob gwlad yn adlewyrchu pob system genedlaethol unigol. Felly, wrth gwrs, i ni, mae hynny'n gymysgedd o ysgolion cyfrwng Cymraeg, cyfrwng Saesneg a dwyieithog o fewn addysg gwasanaeth cyhoeddus annetholus. Mae'r sampl mewn systemau eraill yn wahanol iawn, ac yn adlewyrchu ysgolion detholus a rhai nad ydyn nhw'n perthyn i'r wladwriaeth, fel y mae hi dros y ffin. Ond nid dyna'r dull yng Nghymru. Fe fyddwn ni - fe fyddaf i - yn parhau i gefnogi ein system ni, gan ddisgwyl llawer gan bob un, heb ystyried cefndir unrhyw un; gan weithio gyda'n gilydd i godi safonau ar gyfer pawb a sicrhau ein bod ni'n cyplysu tegwch â rhagoriaeth. Felly, fe fyddwn ni'n parhau i weithio gyda'r OECD a systemau y tu hwnt i Gymru a thu hwnt i'r Deyrnas Unedig. Wedi'r cyfan, fe gymerodd 79 o wledydd ran yn PISA, ac rydym yn ein meincnodi ein hunain yn erbyn pob un ohonyn nhw. Mae canfyddiadau'r OECD yn rhoi cyfres gyfoethog o wybodaeth a rhai naratifau diddorol iawn i ni. Pryder cyffredin ym mhob gwlad sy'n cymryd rhan yw'r bwlch mewn perfformiad ar gyfer darllen rhwng bechgyn a merched. Mae merched yn perfformio'n well na bechgyn ym mhob gwlad unigol, ac yng Nghymru, yr un yw'r stori. Mae cyllid ar gyfer addysg yn bwysig, ond mae'r OECD yn dweud bod sut rydych chi'n gwario'r arian yn bwysicach. Mae Estonia yn gwario 30 y cant yn llai na'r cyfartaledd, ond mae'r OECD yn nodi'r wlad honno'n un o'r rhai sy'n perfformio orau. Ac maen nhw'n gallu dangos yr hyn y gall cenedl fach a medrus ei gyflawni. Felly gadewch inni beidio â rhoi unrhyw gyfyngiadau ar ein huchelgeisiau i Gymru. Fe wn i fod athrawon ledled Cymru yn rhannu'r uchelgeisiau hynny. Fe fyddwn ni'n dymuno i ganlyniadau heddiw wneud i bob athro unigol fod yn fwy sionc yn ei gerddediad. Mae gwelliant yn bosibl ac rydym wedi dangos hynny. Rydym yn mynd i'r cyfeiriad iawn, ond, unwaith eto, gadewch imi fod yn glir: mae llawer mwy y mae angen ei wneud eto. Mae ein cenhadaeth genedlaethol wedi mapio'r llwybr cywir ac fe allwn ni, ac mae'n rhaid inni, ddal ati i wella. Er enghraifft, Llywydd, ystyriwch fy her i, dair blynedd yn ôl, i wella ein cyfran ni o ddysgwyr sy'n perfformio orau yn PISA o'r lefelau affwysol o isel a welsom ni yn 2015. O ran darllen, mae gennym 7 y cant o berfformwyr uchel erbyn hyn, o'i gymharu â 3 y cant yn y rownd ddiwethaf, ac rydym wedi cynyddu'r gyfran yn y ddau faes arall. Cafwyd cynnydd tebyg o ran mathemateg, ac ychydig yn llai o ran gwyddoniaeth. Mae hwn yn gam sylweddol ymlaen, ond mae'n rhaid inni wneud mwy. Yn wahanol i'r sgorau yn gyffredinol, nid ydym eto wedi cyrraedd cyfartaledd yr OECD ar gyfer y grwpiau hyn o ddysgwyr. Ond, rwy'n credu bod ein cynllun gweithredu priodol cyntaf ni ar gyfer disgyblion sy'n fwy galluog a thalentog, ac ehangu ein rhaglen Seren i ddisgyblion o flwyddyn 8 i fyny, a gosod disgwyliadau uchel ar bawb yn gwneud gwahaniaeth ac fe fydd yn parhau i wneud gwahaniaeth. Gan weithio gyda busnesau blaenllaw yng Nghymru, yn ogystal â'n colegau a'n prifysgolion, rydym yn gosod safon uchel. Ac mae hynny'n golygu bod ein myfyrwyr yn gwneud argraff fawr pan fyddan nhw'n astudio am gyfnod mewn prifysgolion fel Rhydychen a Chaergrawnt, Yale, Harvard a'r Massachusetts Institute of Technology. Nawr, un o'm blaenoriaethau i erioed fel Gweinidog fu edrych ar ein diwygiadau ni o'r safbwynt rhyngwladol hwnnw. Ac, fel y dywedais i, dyna pam y byddwn ni'n parhau i weithio gyda'r OECD wrth inni fwrw ymlaen â'n rhaglen ni o ddiwygio. Y tro diwethaf, eu negeseuon allweddol i mi oedd y dylem barhau â'r ymdrechion i ddiwygio'r cwricwlwm a chodi safonau addysgu. Wel, fe fydd fframwaith diwygiedig y cwricwlwm yn cael ei gyhoeddi ym mis Ionawr. Fe gaiff ei ategu gan gefnogaeth, adnoddau a chyngor uniongyrchol i ysgolion ac athrawon. Fe fyddwn ni'n parhau i fuddsoddi yn y grant datblygu disgyblion ac i ddiwygio'r anghenion dysgu ychwanegol, gan roi'r gefnogaeth ychwanegol sydd ei hangen i'r dysgwyr hynny lwyddo yn ein system ni. Ac fe fyddwn ni'n parhau i wyrdroi'r blynyddoedd o esgeulustod o ran arweinyddiaeth i fod yn brif ysgogydd ein rhaglen ddiwygio ni, ac fe fyddwn ni'n parhau i roi'r adnoddau sydd eu hangen ar athrawon i gyflawni ar eu gorau. I gloi, Llywydd, yn ein cynllun gweithredu cenhadaeth genedlaethol ni, fe wnes i nodi tri amcan: codi safonau; mynd i'r afael â'r bwlch cyrhaeddiad; a sicrhau system sy'n destun balchder cenedlaethol ac y bydd y cyhoedd yn ymddiried ynddi. Mae canlyniadau heddiw yn dangos llwyddiant yn erbyn pob un o'r amcanion hynny. Sgoriau uwch ym mhob maes; gostyngiad yn y bwlch rhwng ein dysgwyr mwyaf difreintiedig a'u cyfoedion; Cymru yn y brif ffrwd ryngwladol am y tro cyntaf yn ystod oes PISA; y sgoriau gorau erioed mewn mathemateg a darllen; a'r unig genedl yn y DU a welodd welliant ym mhob maes. Unwaith eto, hoffwn i achub ar y cyfle hwn i ddiolch i'n hathrawon a'n myfyrwyr ni. Mae'r canlyniadau hyn yn tystio i'w gwaith caled a'u hymroddiad nhw, ac maen nhw'n dechrau dangos yr hyn y gall Cymru ei gyflawni.